Diari Oficial de la Generalitat Valenciana


Sumari del DOGV 9970, del 31-10-2024 (2024/11669)

RESOLUCIÓ de 29 d’octubre de 2024, de la Direcció General de Formació Professional, per la qual es concedixen subvencions per al desenrotllament dels programes formatius de qualificació bàsica per al curs 2024-2025, convocades per la Resolució de 5 de juliol de 2024, de la Direcció General de Formació Professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9970

Data del DOGV
:   31-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11496

CVE
:   BMXU-Q-2530-13791

Data del document
:   29-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * ensenyament professional

Per mitjà de l’Orde 31/2022, de 13 de maig, de la Conselleria d’Educació, Cultura i Esport, s’aproven les bases reguladores de la concessió d’ajudes per a impartir programes formatius de qualificació bàsica (DOGV núm. 9344, de 20.05.2022).

La Resolució de 5 de juliol de 2024, de la Direcció General de Formació Professional, convoca les subvencions per als programes formatius de qualificació bàsica de la Comunitat Valenciana per al curs 2024-2025 (DOGV núm. 9890, de 11.07.2024).

La Resolució de 3 d’abril de 2024, de la Direcció General de Formació Professional, autoritza o renova l’autorització per a impartir programes formatius de qualificació bàsica, en el curs 2024-2025 (DOGV núm. 9824, de 09.04.2024).

Examinades les sol·licituds de subvencions presentades per les entitats sol·licitants i valorats els criteris i les prioritats establides en la base dècima de l’Orde 31/2022, de 13 de maig, de la Conselleria d’Educació, Cultura i Esport, i per l’apartat octau de la Resolució de 5 de maig de 2024, de la Direcció General de Formació Professional, i en compliment de la base primera, punt 2, de l’Orde 31/2022, i l’apartat segon, punt 1, de la resolució de convocatòria, solament aquells ens territorials, mancomunitats i institucions sense ànim de lucre degudament autoritzats podran tindre la condició de beneficiaris.

Vista la proposta de 4 de setembre de 2024, de la comissió de valoració de concessió de subvencions per a la realització dels programes formatius de qualificació bàsica, i en compliment del que disposa la base sexta, punt 2, de l’Orde 31/2022, de 13 de maig, de la Conselleria d’Educació, Cultura i Esport.

Per tot això, en virtut de la facultat delegada per la base 18.1 de l’Orde 31/2022,

RESOLC

*Primer*

1. Aprovar la concessió de subvencions als ens territorials, mancomunitats i institucions sense ànim de lucre indicats en els annexos I i II d’esta resolució, per al desenrotllament dels programes formatius de qualificació bàsica ordinaris i programes formatius de qualificació bàsica adaptada a persones amb necessitats educatives especials permanents, per un import total de 3.799.998 euros, dels quals 1.139.999,40 euros corresponen al 30 % de bestreta de la subvenció a concedir amb càrrec a l’exercici pressupostari 2024, i 6.055.572.77 euros corresponen al 70 % restant de l’import de la subvenció amb càrrec a l’exercici pressupostari 2025 i amb càrrec a l’aplicació pressupostària P80112611 GE00000.422C00.4, línia de subvenció S0438.

L’import màxim corresponent a l’anualitat 2025 quedarà condicionat a l’existència de crèdit adequat i suficient en la corresponent llei de pressupostos de la Generalitat per a l’exercici esmentat, tal com indica l’apartat 3, punt 2, de la Resolució de 5 de juliol de 2024.

El nombre de programes formatius subvencionats és 83, en compliment del que disposa l’apartat 4.3 de la Resolució d’11 de juliol de 2024. D’estos, 48 corresponen a la modalitat ordinària i 35 a la modalitat adaptada a persones amb necessitats educatives especials permanents.

Tots els programes formatius subvencionats van ser prèviament autoritzats per la Resolució de 3 d’abril de 2024, en compliment de l’apartat 1.2 de la convocatòria.

2. Publicar l’annex III, a on s’indiquen els programes en reserva; no queda cap programa en esta situació per al curs 2024-2025.

*Segon*

Caldrà ajustar-se al que disposa l’apartat quart, punt 4, de la resolució de convocatòria, pel que fa al calendari educatiu, així com al mínim i el màxim d’hores, 80 i 150, corresponents al mòdul de Formació en empresa de les 960 hores subvencionades.

El càlcul de les quanties per al desenrotllament del programa formatiu de qualificació bàsica s’efectua en funció dels imports mínims i màxims establits en l’apartat tercer, punts 1 i 3, de la resolució de convocatòria.

*Tercer*

Les entitats subvencionades, com que estan prèviament autoritzades, estan subjectes al calendari d’admissió establit per la Resolució de 18 d’abril de 2024, del secretari autonòmic d’Educació (DOGV núm. 9835, de 24.04.2024); se seguix el procediment d’admissió i matrícula establit en la Resolució de 21 de maig de 2024 (DOGV núm. 9855, de 23.05.2024).

Les entitats beneficiàries hauran d’introduir i mantindre en el sistema d’informació ITACA tota la informació relativa al programa formatiu, tal com preveu la base quarta, apartat e, de l’Orde 31/2022 (admissió, matrícula, creació de grups i horaris amb assignació del professorat, així com les titulacions requerides per a la impartició dels mòduls, programacions, normes d’organització i funcionament, altes i baixes, gestió FCT via SAÓ, avaluació incloent-hi actes, memòries, certificats i altres documents institucionals). La Inspecció d’Educació exercirà el paper de supervisió i control d’este compliment, i informarà, en cas de detectar qualsevol anomalia o irregularitat en el desenrotllament dels programes, la direcció general amb competències en matèria de formació professional, tal com s’establix en l’apartat 5.1 de la Resolució de 3 d’abril de 2024, de la Direcció General de Formació Professional, per la qual s’autoritza o es renova l’autorització per a impartir programes formatius de qualificació bàsica, en el curs 2024-25; este tràmit s’efectuarà via telemàtica.

*Quart*

1. Les entitats beneficiàries subscriuran les assegurances de responsabilitat civil corresponents, amb cobertura per a l’alumnat i els docents, així com d’accidents de l’alumnat, amb la relació de l’alumnat, durant tot el període de desenrotllament del programa, inclòs el període de Formació en empresa, i caldrà ajustar-se al que disposa l’apartat desé, punt 7, de la Resolució de 14 de desembre de 2023, de la Direcció General de Formació Professional, per la qual s’establix el procediment d’autorització per a impartir programes formatius de qualificació bàsica de la Comunitat Valenciana en el curs 2024-2025.

Estes assegurances contractades hauran de ser exclusives del programa per a poder ser imputades com a gastos generals (part B) en el compte justificatiu simplificat (annex I de la resolució de convocatòria).

Així mateix, es contractarà el professorat pel temps establit en la base novena, punt 6, de l’Orde 31/2022, i tenint en compte la titulació i l’experiència professional de l’equip docent, en funció del que establix l’article 20 de l’Orde 73/2014, de 26 d’agost, de la Conselleria d’Educació, Cultura i Esport, per la qual es regulen els programes formatius de qualificació bàsica de la Comunitat Valenciana. Respecte al professorat, caldrà ajustar-se també al que disposa l’apartat desé, punt 6, de la Resolució de 14 de desembre de 2023.

*Quint*

1. D’acord amb el que disposa la base dotzena de l’Orde 31/2022, la justificació del compliment de les condicions imposades i de la consecució dels objectius previstos revestirà la forma de compte justificatiu simplificat, mitjançant el model annex I de la resolució de convocatòria, en el qual consta la certificació o declaració responsable del sol·licitant sobre la veracitat de la informació i documentació justificativa.

L’esmentat compte justificatiu simplificat tindrà caràcter de document amb validesa jurídica per a la justificació de la subvenció, sense perjuí que es comproven els justificants que s’estimen oportuns i que permeten obtindre evidència raonable sobre l’adequada aplicació de la subvenció; per a esta finalitat, es podrà requerir al beneficiari la remissió dels justificants de gasto seleccionats.

La tramitació i presentació de la documentació esmentada (annex I) s’ha de realitzar exclusivament, per mitjans electrònics, en la plataforma de tramitació disponible en <https://www.gva.es/va/inicio/procedimientos?id_proc=13156>.

3. Són gastos subvencionables els previstos en la base novena, punt 6, de l’Orde 31/2022, amb els límits que establix la mateixa base novena.

4. A la finalització del programa subvencionat, i en tot cas fins al 10 de setembre de 2025, o el primer dia hàbil següent en cas de ser festiu, s’haurà de presentar el compte justificatiu corresponent.

La data d’emissió dels gastos justificats inclourà el període comprés entre l’1 de setembre de 2024 i el 30 de juny de 2025. No obstant això, respecte a la realització material del pagament, la data màxima serà l’establida per a la presentació del compte justificatiu.

5. El pagament de la subvenció concedida es durà a terme en aplicació del règim de pagaments anticipats i garanties previst en l’article 171 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, de la manera següent:

a) S’efectuarà un pagament anticipat del 30 % de quantia concedida com a finançament necessari per a iniciar el curs acadèmic amb el personal i el material subvencionables.

b) La resta es lliurarà després de la justificació per l’entitat de la realització de la totalitat del programa subvencionat.

*Sext*

Segons preveu la base catorzena de l’Orde 31/2022:

1. L’òrgan instructor efectuarà la comprovació administrativa de la justificació documental mitjançant la revisió de la documentació d’aportació preceptiva pels beneficiaris, inclòs el compte justificatiu. Esta comprovació per a la liquidació de la subvenció es farà sobre els comptes justificatius presentats.

2. La comprovació material de l’efectiva realització de l’activitat, l’existència de la condició o el compliment de la finalitat subvencionada es durà a terme per la Inspecció d’Educació, d’acord amb el que establisca el pla de control que a este efecte s’elabore en els termes establits en l’article 169.3 de la Llei 1/2015 i que aprove l’òrgan concedent.

El pla esmentat està arreplegat en la Resolució de 29 de juny de 2022, de la Direcció General de Formació Professional i Ensenyaments de Règim Especial, per la qual s’aprova el pla de control de les subvencions per als programes formatius de qualificació bàsica de la Comunitat Valenciana.

*Sèptim*

La Direcció General de Formació Professional està facultada per a procedir a la minoració de la subvenció concedida en els supòsits i per les causes previstes en l’art. 37 de la Llei general de subvencions, tal com establix la base quinzena, punt 3, de l’Orde 31/2022.

El procediment de reintegrament s’ajustarà a les previsions contingudes en l’article 172 de la Llei 1/2015, de 6 de febrer, segons establix la base quinzena, punt 4, de l’Orde 31/2022.

*Octau*

En matèria de compliment del que disposa la base dessetena de l’esmentada Orde 31/2022, el material imprés divulgatiu dels programes formatius de qualificació bàsica, així com la retolació de les instal·lacions a on es duguen a terme estos programes, s’ajustarà al model i les instruccions indicades en l’annex de l’Orde 31/2022.

*Nové*

La realització dels programes formatius de qualificació bàsica es regirà pel que establixen l’Orde 31/2022 i la Resolució de 5 de juliol de 2024, així com per totes les instruccions que es dicten per la Direcció General de Formació Professional.

El lliurament dels comprovants que integren els comptes justificatius, per part de les entitats seleccionades mitjançant un mostreig del 10 %, segons establix l’apartat onzé de la resolució de convocatòria, així com la Resolució de 29 de juny de 2022, per la qual s’aprova el pla de control per a les subvencions per als programes formatius de qualificació bàsica de la Comunitat Valenciana, es comunicarà a la Direcció General de Formació Professional per mitjans electrònics, a través de la plataforma de tramitació disponible en <https://www.gva.es/va/inicio/procedimientos?id_proc=13432>.

*Dècim*

Esta resolució produirà efectes l’endemà de la publicació en el *Diari Oficial de la Generalitat Valenciana*.

De conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, les entitats interessades podran interposar un recurs potestatiu de reposició, o bé plantejar directament un recurs contenciós administratiu, en els terminis i davant dels òrgans que s’indiquen a continuació:

a) Recurs potestatiu de reposició davant del conseller d’Educació, Cultura, Universitats i Ocupació en el termini d’un mes a comptar de l’endemà de ser publicada.

b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l’endemà de ser publicada.

  

València, 29 d'octubre de 2024

(p. d. Resolució 13.04.2022; DOGV 9328, 29.04.2022)

Marta Armendia Santos

Directora general de Formació Professional

Esta disposició conté annexos. Consulteu-ne la versió en PDF.